Gw mau tau Karir dari Anggun C. Sasmi. Jelasin dalam bahasa jawa

Anggun miwiti kariré kanthi tampil ing panggung Ancol nalika umuré isih pitung taun. Anggun banjur nduwé album dhéwé rong taun sawisé iku. Anggun nggawé albumé kang sepisanan diéwangi musisi Ian Antono. Album kang digawé Anggun iki judhulé Dunia Aku Punya lan digawé nalika taun 1986. Jeneng Anggun banjur misuwur nalika nggawé single Mimpi ing taun 1989. Nalika umuré isih enom, Anggun wis bisa dadi penyanyi rock ing Indonésia lan éntuk bebungah dadi Artis Indonesia Terpopuler 1990-1991.

Nalika taun 1994, Anggun lunga saka Indonésia kanggo minangka cita-citané dadi artis taraf internasional. Kanthi diéwangi Erick Benzi, salah sijiné prodhuser gedhé ing Prancis, nalika taun 1997, Anggun bisa nggawé album internasional kang sepisanan. Album iki judhulé Snow on the Sahara ing 33 nagara ing donya kalebu Amérikah Sarékat kang dadi baromoeter musik internasional. Wiwit iku, Anggun bisa nggawé album internasional kang cacahé lima lan direkam ing multi-basa, mligi basa Inggris lan basa Prancis. Anggun uga wis kolaborasi karo akèh artis ing mancanegara, kaya ta Julio Iglesias, Peter Gabriel, lan Pras Michel saka grup The Fugees. Nalika Juni 1997, Anggun nggawé album kang sepisanan nganggo basa Prancis kang judhulé Au nom de la lune.

Ing taun 2010 Anggun main filem kang judhulé Ces Amours La. Film iku saliyané Anggun, diperanaké uga déning aktris-aktris internasional kaya ta Samuel Labarthe, Dominique Pinon, Jacky Ido, Gilles Lemaire, Judith Magre, Anouk Aimee, Zinedene Soulame, lan liya-liyané.